A ndzi susumeti leswaku tihuvo ta vaaki leti kumekaka emakaya leyi rhangeriwaka hi varhangeri va ndhavuko no tirha hi ku landza mafambiselo yo kala ya nga ri ya ximfumo ya nawu wa ndhavuko ti nyikiwa matimba yo yisa vanhu ekhotsweni. Kumbe ku vula leswaku ti fanele ku nyikiwa matimba yo tirhisa ku biwa ka miri. Loko munhu un'wana a twa a chavisiwa hi ku lahlekeriwa hi ntshunxeko, ku fanele ku va ni endlelo ra nawu leri nga tirhisiwaka, vagqweta va nawu, mapapila ya swihehlo, sisiteme yo rila na mafambiselo ya ximfumo. Leswi hi swona leswi laviwaka hi Vumbiwa. Kambe ku herisa minkanetano ya vaakelani na milandzu yo ba switsongo na vukhamba byo kala byi nyawuri swi lava tindlela ni maendlelo ma'nwana. Nawu wo tirhisiwa hi ku angarhela swi vula nawu lowu tirhisiwaka emisaveni hinkwayo. Xikombiso wu fanele ku va nawu lowu mfumo wu nga na matimba eka wona, xikombiso, nawu, Xa vumbirhi , wu fanele ku va nawu lowu twisisekaka, lowu fikelelekaka no kongoma lowu endlaka leswaku vanhu lava khumbekaka va kota ku pima timfanelo ta vona na mintirho xikombiso Nawu wa 51 wa Mafambisele ya swa Vugevenga wa 1977 tanihi laha wu hundzuluxiweke hi kona.